Renosters met AK’s geskiet, ses vasFoto: Moira-Marie Kloppers Brig. Hangwani Mulaudzi, woordvoerder van die polisie, sê een van die renosters is dood terwyl die ander een oorleef het. Die polisie het Sondag twee mans in Naboomspruit in hegtenis geneem in verband met die voorval en op ŉ AK47-aanvalsgeweer beslag gelê. Mulaudzi sê verdere ondersoek het gelei tot die arrestasie van nog vier vermeende stropers in Soshanguve buite Pretoria. “Daar is op nog ŉ AK47-aanvalsgeweer en R46 000 beslag gelê.” Mulaudzi sê al ses verdagtes is buitelanders tussen die ouderdomme van 32 en 34. Hulle sal na verwagting Woensdag in die Naboomspruit-landdroshof verskyn.